Etliche Teutſche Reimen / auff den 
Geburtstag / 
vnd 


V ſonderlichen ehren vnd 
Guͤnſtigem gefallen / Dem Ehrnveſten bund 
Hochachbarn Herrn Georg Hacken / Fuͤrſtl: Saͤchſ: 
wolverordneten Rendtmeiſter zu Coburgk / 
Meinem großguͤnſtigen Herrn 
ound fautori. 


Mit Vier Stimmen componirt. 
Durch 
Melchior irn / Sort Sähf: Capelln⸗ 


meiſter zu Coburgk. 
Anno 1608. Am tag Georgii. 

Getruckt zu Coburgk / in der Fuͤrſtlichen Truckeren⸗ 
durch Juſtum Hauck. 


ß ift bie rechte ſchoͤne Zeit / 
fac NS, So dem Menſchen fein Hertz erſrewt. 
dE (GE) D alles was geſtorben war / 
I ^ Widrumb jetzt lebet gang vnd gar. 
MAC Wie auff eim grünen Sammet ſchoͤn / 
N Thut man im Feld vnd Wieſen gehn. 
Die lieben Fruͤchte mancherley / 
Kommen herfuͤr vnd bluͤhen frey. 
Da ſingen auff den Zweigelein / 
Auffs lieblichſte die Voͤgelein. 
Vnd ſonderlich die libe Lerch / 
Die ſchwingt ſich in die hoͤh die querch. 
Vnd macht den froͤlichen anfang / 
Mit jhrem lieblichen geſang. 
So hoͤrt man auch Fraw Nachtigall / 
Auffs luſtigſte mit jhrem Schall. 
In Summa alles froͤlich iſt / 
Von Vieh vnd Thieren zu der friſt. 
Weil denn an allen Creaturn / 
Def Sommers freud vnd luſt zuſpuͤrn. 
Als ſoll der Menſch auch ſein Gemuͤht / 
Ergetzen an der Sommer Bluͤt. 
Vnd hinauß in das gruͤn ſpatzirn / 
An Graf Blumen fich erluſtirn. 
Vnd bey dem gringſten Graͤſelein / 
Erkennen Gott den Schoͤpffer fein. 
Denſelben darfuͤr Lobn vnd Preiſn / 
Daß er fein Guͤt ſo thut beweiſn. 
Vnd ferner tiefe Sommerzeit / 
Zubringn in aller froͤligkeit. 

